เริ่มเป็นน้ำในหูไม่เท่ากัน2018 ก็เวียนมาตลอดเลยค่ะจนเกือบ2ปี แล้วปีนี้ 2019 ตรวจพบว่าเป็นหินปูในหูหลุดก็เวียนหัวตลอด ทรมานมากค่ะ 1สัปดาห์มี7วันหนูเวียนหัวทั้ง4-5วันเลยค่ะ เกือบจะ2ปีแล้วค่ะ เคยถามบอกว่า น้ำในหูกับหินปูนมันไม่ได้ทำให้เวียนหัวทุกวันๆๆๆๆ แล้วหนูเป็นอะไรคะ ? เครียดมาก อาการมีแค่ เวียนหัว ไม่คลื่นไส้อาเจียน แต่ถ้าเวียนมากก็มีอาการคลื่นไส้ บ้านหมุนคือขยับไม่ได้ต้องนอนอย่างเดียว ตามัวๆลายๆเวลาเพ่งปวดกระบอกตานิดๆ(หรือสายตาสั้นเพิ่มหนูเป็นคนสายตาสั้นแล้วชอบเล่นโทรศัพท์ค่ะ) น้ำในหูไม่เท่ากันกับหินปูนในหูหลุด ทำให้เวียนหัวทุกวันได้จริงหรือคะ
สวัสดีค่ะ อาการเวียนศีรษะ อาจมีสาเหตุมาจาก-น้ำในหูไม่เท่ากัน ทำให้มีอาการเวียนศีรษะ คลื่นไส้ บ้านหมุน-โรคของหูอื่นๆเช่นตะกอนหินปูนในหูชั้นในหลุด หรือ โรคหินปูนในหูชั้นในเคลื่อนหูชั้นในอักเสบจากการติดเชื้อของหูชั้นกลาง-การเปลี่ยนท่าทางที่เร็วเกินไป-เนื้องอกของประสาททรงตัว ทำให้เดินเซ-เนื้องอกในสมอง มักเป็นอาการปวดหัวรุนแรงขึ้นเรื่อยๆ ปวดมากตอนเช้า มีอาเจียนพุ่ง อาจมีความผิดปกติทางระบบประสาทเช่นอ่อนแรงแขนขาข้างใดข้างหนึ่งร่วมด้วยโดยหากอาการเป็นมากทุกวัน เวียนมากจนทำกิจวัตรประจำวันไม่ได้ ต้องนอนอยู่อย่างเดียว ควรรีบกลับไปพบแพทย์เพื่อตรวจร่างกายซ้ำอีกครั้ง ปกติแล้วอาการน้ำในหูไม่เท่ากันทำให้เวียนศีรษะได้แต่ไม่ควรเป็นรุนแรงค่ะและควรพักการใช้งานสายตา ถ้าสายตาผิดปกติ ควรใส่แว่นเพื่อแก้ไขด้วยการดูแลตัวเองเบื้องต้น การเปลี่ยนท่าช้าๆ ถ้ามีอาการให้รีบนั่งพัก รับประทานยาแก้เวียนศีรษะ ดื่มน้ำมากๆ